CONVOCATORIA E BASES PARA A PROVISIÓN EN COMISIÓN DE SERVIZOS DUN POSTO DE TRABALLO DE TÉCNICO DE ADMINISTRACIÓN XERAL
ADMINISTRACIÓN LOCAL — Municipal — Nigrán (Persoal, oposicións, 06/05/2020)

Esta Alcaldía-Presidencia a proba a convocatoria e bases para a provisión en comisión de servizos dun posto de traballo de Técnico de Administración Xeral no Concello de Nigrán mediante resolución de data 03/04/2020. O que se fai público para xe ral coñecemento.-O alcalde. Esta convocatoria te n por obxecto a provisión temporal, en comisión de servizos voluntaria, dun posto de traballo de técnico de administración xeral actualmente vacante e sen cobertura, previsto no cadro de persoal incorporado ao orzamento xeral deste Concello do ano 2018, actualmente prorrogado, logo da modificación acordada en sesión plenaria do 29 de xullo de 2019. As características do posto son as seguintes: O período máximo durante o que se cubrirá a vacante en comisión de servizos será o de un ano, prorrogable por outro mais, de conformidade co establecido no art.64.3 do Real Decreto 364/1995, do 10 de marzo, aplicable aos funcionarios da administración local de acordo co establecido no art.168 do Real decreto lexislativo 781/1986, do 18 de abril, do texto refundido das disposicións legais vixentes en materia de réxime local. A comisión de servizos poderá rematar anticipadamente no caso de cobertura ordinaria da praza vacante ou se as funcións encomendadas non se cumprisen de xeito satisfactorio. A retribución anual bruta por tódolos conceptos será a prevista no cadro de persoal vixente. As persoas aspirantes deberán reunir, na data do remate do prazo para a presentación de solicitudes, os seguintes requisitos: Dadas as especiais características da convocatoria, a participación non estará sometida ao pago de dereitos de exame. As persoas que desexen tomar parte nas probas selectivas convocadas deberán facelo mediante instancia dirixida ao Sr. Alcalde. A tal efecto empregarase o modelo de solicitude incorporado a esta convocatoria como ANEXO I, acompañando a seguinte documentación: O concello poderá en calquera momento requirir a calquera das persoas aspirantes a documentación orixinal para a súa comprobación e cotexo. A subscrición e achega do modelo de solicitude incorporado como ANEXO I implicará a declaración de non ter sido condenado/a por delito doloso, nin estar inhabilitado/a para o exercicio das funcións públicas, nin separado/a do servizo das administracións públicas por expediente disciplinario ou resolución xudicial, así como a declaración de non padecer enfermidade, nin estar afectado/a por limitación física ou psíquica que impida ou sexa incompatible co desenvolvemento das funcións do posto de traballo. Igualmente, no modelo de solicitude indicarase expresamente o correo electrónico no que se realizarán as notificacións correspondentes ao procedemento. O prazo para a presentación de solicitudes será de 10 días naturais, contados a partir do día seguinte ao da publicación da convocatoria no Boletín Oficial da Provincia de Pontevedra. A estes efectos, resultará aplicable a interrupción deste prazo establecida na disposición adicional terceira do Real Decreto 463/2020, do 14 de marzo, polo que se declara o estado de alarma para a xestión da situación de crise sanitaria ocasionada polo COVID-19 (BOE núm.67, do 14/03/2020), de xeito que o seu cómputo comezará no momento no que perda vixencia o citado real decreto ou, no seu caso, as súas prórrogas. A presentación das solicitudes poderá facerse en calquera das formas establecidas no artigo 16 da Lei 39/2015, de 1 de outubro, do Procedemento Administrativo Común das Administracións Públicas. Co fin de axilizar o proceso, as persoas aspirantes que non presenten as solicitudes directamente no rexistro xeral do Concello ou mediante a sede electrónica (sede. nigran. org) deberán comunicar esta circunstancia ao Concello mediante correo electrónico (persoal@nigran. org) no mesmo día da súa presentación, achegando copia da documentación presentada co selo ou xustificante do rexistro correspondente. Rematado o prazo de presentación de solicitudes, procederase á baremación dos méritos alegados polas persoas aspirantes de acordo cos seguintes criterios: Valorarase o grao persoal da persoa aspirante de acordo cos seguintes criterios: Unha vez rematada a baremación dos méritos alegados polas persoas aspirantes elaborarase unha listaxe por orde da puntuación obtida. Seguidamente procederase ao nomeamento da persoa aspirante mellor posicionada na listaxe para que, nun prazo máximo de 5 días naturais, proceda á toma de posesión e incorporación ao posto de traballo en comisión de servizos temporal. No caso de que, por calquera motivo, a persoa aspirante non proceda á toma de posesión no prazo indicado, nomearase á seguinte persoa que figure na listaxe. Coa finalidade de facilitar o acceso á información das persoas aspirantes e sempre con carácter complementario, a convocatoria e os diferentes anuncios que podan proceder serán publicadas na páxina web municipal (www.nigran.org) e no taboleiro de anuncios da sede electrónica (sede. nigran. org) unha vez se practique a publicación no taboleiro de anuncios da casa consistorial. Estas publicacións na web municipal non terán validez a efectos de cómputo de prazos e, así mesmo, a información de carácter persoal contida nelas será posible baixo a consideración de que os aspirantes, coa sinatura da instancia solicitando tomar parte no proceso, se someten e aceptan todo o clausulado establecido na convocatoria. Os restantes usos dos datos persoais será de carácter interno e uso restrinxido, de acordo coa normativa vixente en materia de protección dos datos de carácter persoal. A convocatoria e cantos actos administrativos se deriven dela e das actuacións da comisión de valoración poderán ser impugnadas polos interesados ante o órgano da xurisdición contencioso administrativa competente, conforme á Lei 29/1998, do 13 de xullo, reguladora da Xurisdición Contencioso-Administrativa, no prazo de dous meses, contados dende a data do día seguinte da última publicación destas. Así mesmo, poderá presentarse o recurso potestativo de reposición ante o Sr. Alcalde no prazo dun mes a contar dende a mencionada publicación, ou calquera outro recurso que se considere procedente, conforme ao establecido na Lei 39/2015, de 1 de outubro, do procedemento administrativo común das Administracións Pública. DIGO: Que, desexando participar no proceso de provisión temporal en comisión de servizos dun posto de traballo de técnico de administración xeral no Concello de Nigrán, declaro baixo a miña responsabilidade que: ❑ Fotocopia do DNI. ❑ Certificación ou informe da entidade local de procedencia na que se indique que a persoa aspirante é funcionaria de carreira da escala de administración xeral, subescala técnica, e pertence ao subgrupo de clasificación “A1”. ❑ Informe ou resolución no que conste a conformidade expresa do órgano competente da entidade local respecto da que a persoa aspirante teña a condición de funcionaria de carreira, en relación coa posible provisión temporal da praza obxecto desta convocatoria por parte da persoa funcionaria solicitante. ❑ Fotocopia da documentación acreditativa dos méritos alegados. Á vista de canto antecede, SOLICITO a miña admisión para participar no proceso selectivo antes indicado. En Nigrán, a. de. de 20. Asdo.